cyanic-selkie/wikianc huggingface dataset:
โบราณสถานถ้ำพระ
ประวัติ
พ.ศ. 2540-2563 หลวงพ่อทองคำ ภทฺทโก ได้มาจำพรรษาปฏิบัติธรรมที่ถ้ำพระอีกครั้งหนึ่ง และได้นำชาวบ้านปลูกต้นไม้บริเวณหน้าบันไดของถ้ำพระ ยังเจริญเติบโตจนถึงทุกวันนี้ จนเมื่อวันที่ 6 มีนาคม พ.ศ. 2563 หลวงพ่อทองคำ ภทฺทโก ได้อาพาธหนักและมรณภาพ ญาติๆ ของหลวงพ่อได้นำสรีระไปบำเพ็ญกุศลที่วัดป่าซาง ต.บ้านดู่ อ.เมืองเชียงราย ชาวบ้านและคณะศรัทธาถ้ำพระได้นำอัฐิของท่านมาก่อบรรจุไว้ในถ้ำพระ
พ.ศ. 2543-2547 มีพระมาจำพรรษาปฏิบัติธรรมและคอยดูแลรักษาถ้ำพระ 5 รูป ไม่ปรากฏชื่อเพราะแต่ละรูปอยู่ไม่นาน
พ.ศ. 2547-2554 พระชัยวัฒน์ ญาณธโร ได้มาจำพรรษาปฏิบัติธรรมและคอยดูแลรักษาถ้ำพระ ได้สร้างกุฏ 5 ห้อง 2 ชั้น พระพุทธรูปบนก้อนหินกลางน้ำ ศาลา 1 หลัง ไม่มีอะไรแล้วเสร็จสักอย่าง เมื่อวันที่ 22 ตุลาคม พ.ศ. 2552 วิหารน้อยในถ้ำพระเกิดไฟไหม้เสียหายหมด เนื่องจากมีเด็กมาเล่นประทัดและจุดเทียนหน้าพระประธาน ก้อนหินที่อยู๋ในถ้ำเมื่อถูกความร้อนได้ตกลงมาใส่พระประธานเสียหาย พระชัยวัฒน์ ญาณธโรและคณะศรัทธาได้ร่วมกันบูรณะองค์พระประธานและสิ่งต่างๆที่ได้รับความเสียหาย แต่ไม่ได้สร้างวิหารน้อยเหมือนเดิม พระชัยวัฒน์ ญาณธโรได้ออกจากการจำพรรษาปฏิบัติธรรมและคอยดูแลรักษาถ้ำพระเมื่อวันที่ 15 ตุลาคม พ.ศ. 2554 ในช่วงที่ยังไม่มีพระสงฆ์มาจำพรรษา คณะศรัทธาถ้ำพระและผู้เลื่อมใสจากกรุงเทพมหานครได้สร้างพระพุทธรูปกลางน้ำจนเสร็จ
พ.ศ. 2556 พระอาจารย์สังวาลย์ อาภากโร ได้มาจำพรรษาปฏิบัติธรรมและคอยดูแลรักษาถ้ำพระ ได้ร่วมกับคณะศรัทธาถ้ำพระช่วยกันสานต่องานสร้างกุฏิและศาลาจนแล้วเสร็จ
ถ้ำฤๅษี
เป็นช่องซอกถ้ำเล็กๆ สามารถเดินขึ้นไปสักการะรูปปั้นฤๅษีและถ้ำชีปะขาวเพื่อแสดงความเคารพและเป็นสิริมงคล
ถ้ำช้างล้วง
ตั้งอยู่ประมาณกึ่งกลางของดดอยทางทิศใต้ติดกับลำน้ำกก เล่าว่าช้างทรงของกษัตริย์ยื่นงวงล้วงเข้าไปในถ้ำเพื่อถวายของสักการะสิ่งศักสิทธิ์ จึงได้ชื่อว่าถ้ำช้างล้วง ภายในถ้ำมีปล่องอากาศพอให้มีแสงสว่างลอดมาถึงเฉพาะตรงที่มีโบราณสถานตั้งอยู่ ลึกประมาณ 40 เมตร กว้างพอจุคนได้ประมาณ 80 คน ด้านซ้ายของผนังถ้ำมีการก่ออิฐยกพื้นสูงประมาณ 1 คืบ กว้างประมาณ 1 เมตร ยาวตามแนวผนังถ้ำ ด้านในสุดเป็นฐานชุกชีประดิษฐานพระประธานก่ออิฐสูงประมาณ 1 เมตร มีบันไดขึ้น 3 ขั้น อดีตมีพระประธานก่ออิฐถือปูนหน้าตักกว้างประมาณ 3 ซอก ด้านซ้ายขวาอีกอย่างละ 1 องค์ แต่ถูกทำลาย วันที่ 14 มกราคม พ.ศ. 2561 พระอธิการยุทธพงษ์ ฐิตฺเมโธ เจ้าอาวาสวัดกลางเวียง พร้อมคณะศรัทธาถ้ำพระ ได้ร่วมใจก่อสร้างพระเจ้าทันใจทดแทนพระประธานองค์เดิมภายในวันเดียว
ถ้ำยุบ
อยู่หัวสุดของดอยทางทิศตะวันออก ปากถ้ำอยู่ต่ำคล้ายว่าจะยุบลงเหลือทางเข้าครึ่งเดียว จึงได้ชื่อว่าถ้ำยุบ ปากถ้ำกว้างประมาณ 6 เมตร ถ้ำลึกประมาณ 20 เมตร สามารถเดินทะลุออกได้ 2 ทาง ภายในถ้ำมีการก่อพระมหากัจจายนะ 1 องค์ สูงประมาณ 2 เมตร ไม่ทราบผู้ก่อและปีที่สร้าง บริเวณปากถ้ำพบรอยสลักพระพุทธบาทจำลอง โดยมีพระพุทธรูปและเจดีย์อยู่สองข้าง ไม่ทราบปีที่สลัก และยังพบจารึกอยู่ใต้รอยพระพุทธบาท สลักชื่อบุคคลไว้ว่า "ร.อ.ต. วาศ 12/8/2468" คือ รองอำมาตย์ตรี วาส สารภี ปลัดอำเภอเมือง จังหวัดเชียงราย สันนิษฐานว่าเป็นภารกิจสำรวจถ้ำพระเพื่อเตรียมความพร้อมในการรับเสด็จพระบาทสมเด็จพระปกเกล้าเจ้าอยู่หัว เมื่อ พ.ศ. 2469
ถ้ำหวาย
อยู่ห่างจากถ้ำยุบประมาณ 100 เมตร ทางเดินเป็นอุโมงค์แคบๆ ภายในเป็นห้องโถงโล่งๆ ประกอบด้วยหินงอกหินย้อย เมื่อโดนแสงไฟฉายจะส่องประกายระยิบระยับ เหมาะสำหรับนักท่องเที่ยวที่ชอบความตื่นเต้น ผจญภัย
ดูเพิ่ม
ประวัติวัดถ้ำพระจากคำบอกเล่าของพระครูปลัดชัยวัฒน์ โพสต์โดยผู้ใช้บน ธรรมะห้านาที
แบดเทสต์ (วงดนตรี)
แบดเทสต์ (Badtaste) วงดนตรีร็อกที่ถือกำเนิดขึ้นมาในช่วงงานแฟตเฟสติวัล ครั้งที่ 2 โดยออกภายใต้สังกัด มิสซิงลิงก์ ดังจากเพลง"หมู" /ปี2013พวกเขากลับมารวมตัวกันอีกครั้ง กับมินิอัลบั้ม"เยี่ยมเข้" /และหลังคริสมาส 2015 ทางวงเกิดไอเดียพัฒนาแนวเพลงของวง และยังคงสร้างสรรค์งานดนตรีออกมา
สมาชิก
Theerapong "Thee" Poonpermclay/ Songkran "Kook" Moungtuek/ Surachai "Ae" Moungtuek/ /past member Narathip Thungkaseranee:Bass
แหล่งข้อมูลอื่น
https://www.facebook.com/Badtaste-Band-325363444268800/?fref=photohttps://www.facebook.com/Badtaste-Band-325363444268800/?fref=photo
วัดกู้
วัดกู้ เป็นวัดในจังหวัดนนทบุรี เป็นที่รู้จักจากเหตุการณ์เรือพระประเทียบล่มในแม่น้ำเจ้าพระยาบริเวณใกล้กับวัด อันนำมาสู่การสวรรคตของสมเด็จพระนางเจ้าสุนันทากุมารีรัตน์ พระบรมราชเทวี พระอัครมเหสีในพระบาทสมเด็จพระจุลจอมเกล้าเจ้าอยู่หัว ขณะตามเสด็จฯ แปรพระราชฐานไปยังพระราชวังบางปะอิน พระองค์สิ้นพระชนม์พร้อมด้วยสมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระราชธิดา และพระราชบุตรในพระครรภ์ซึ่งยังไม่ทราบว่าเป็นพระราชโอรสหรือพระราชธิดา
ประวัติ
วัดกู้ สันนิษฐานว่าสร้างมาแต่สมัยกรุงธนบุรี โดย "พระยาเจ่ง" หัวหน้าครอบครัวมอญที่อพยพเข้ามาตั้งถิ่นฐานในบริเวณเกาะเกร็ด จังหวัดนนทบุรี สันนิษฐานได้จากจิตรกรรมและศิลปะภายในวัดที่เป็นแบบมอญ เดิมเชื่อว่า วัดกู้ ตั้งชื่อตามเหตุการณ์กู้เรือและพระศพของของสมเด็จพระนางเจ้าสุนันทากุมารีรัตน์ พระบรมราชเทวีขึ้นมา แต่วัดกู้ เดิมชื่อวัดท่าสอน หรือ วัดหลังสวน เมื่อชาวมอญอพยพมาอยู่ ณ บริเวณนี้ พวกเขาเรียกพื้นที่นี้ว่า กวานกู้ ซึ่งเป็นภาษามอญแปลว่าบ้านไร่ ดังนั้นชื่อวัดกู้นี้จึงเกิดขึ้นมาก่อนเหตุการณ์ของพระนางเรือล่ม
บริเวณวัดยังมี "ศาลสมเด็จพระนางเจ้าสุนันทากุมารีรัตน์" หรือที่ชาวบ้านเรียกกันว่า "ศาลพระนางเรือล่ม" สร้างขึ้นในบริเวณที่เชื่อกันว่าเรือพระประเทียบของสมเด็จพระนางเจ้าสุนันทากุมารีรัตน์ พระบรมราชเทวีล่ม ตัวศาลนั้นจำลองแบบจากศาลาจตุรมุขของพระที่นั่งไอศวรรย์ทิพยอาสน์ในพระราชวังบางปะอิน ภายในประดิษฐานศาลและเรือที่กู้ขึ้นมา แต่แท้จริงแล้วสถานที่เกิดเหตุอยู่ที่หน้าวัดเกาะพญาเจ่ง หรือวัดเกาะบางพูด โดยพระบาทสมเด็จพระจุลจอมเกล้าเจ้าอยู่หัว โปรดให้สร้างพระเจดีย์เป็นพระราชอนุเสาวรีย์ขึ้นยังตำแหน่งที่เกิดเหตุ ณ ที่นั่น
หมู่เกาะกิลเบิร์ต
หมู่เกาะกิลเบิร์ต (Gilbert Islands อดีตมีชื่อว่า คิงส์มิลล์ (Kingsmill) หรือ หมู่เกาะคิงส์มิลล์ (King's-Mill Islands); Tungaru) เป็นกลุ่มอะทอลล์และเกาะปะการังรวม 16 เกาะในมหาสมุทรแปซิฟิก ตั้งอยู่ระหว่างปาปัวนิวกินีกับฮาวาย ส่วนใหญ่เป็นเกาะในประเทศคิริบาส เกาะสำคัญที่สุดได้แก่ เกาะตาราวา ที่เป็นเกาะที่ใหญ่ที่สุดและเป็นที่ตั้งของเมืองหลวงประเทศคิริบาส มีประชากรอาศัยอยู่เกือบครึ่งหนึ่งของประเทศ เกาะอื่น ๆ คือ บูตารีตารี อาไบอาง อาเบมามา ตาบีเตอูเอ โนโนอูตี และเบรู เกาะเหล่านี้มีประชากรอาศัยอยู่หนาแน่นมาเป็นเวลานาน
การแข่งขันบาสเกตบอลระหว่างสถาบันอุดมศึกษา ครั้งที่ 5
การแข่งขันบาสเกตบอลระหว่างสถาบันอุดมศึกษา ครั้งที่ 5 หรือ บาสเกตบอลยูลีก เป็นการแข่งขันบาสเกตบอลระหว่างอุดมศึกษาในประเทศไทย ชิงถ้วยพระราชทาน สมเด็จพระเทพรัตนราชสุดาฯ สยามบรมราชกุมารี ในปีนี้จัดเป็นครั้งที่ 5 โดยความร่วมมือระหว่างมหาวิทยาลัยสยามกับเครือเนชั่น ภายใต้ชื่อว่า "เนชั่น-สยาม ยูนิเวอร์ซิตี้ บาสเกตบอลลีก 2008" ระหว่างวันที่ 1 กรกฎาคม ถึงวันที่ 12 กันยายน พ.ศ. 2551 แบ่งเป็นสองประเภทคือ ทีมชาย 10 ทีม และทีมหญิง 6 ทีม
รูปแบบการแข่งขัน
รอบแรกจะพบกันหมดทุกทีม แบบเหย้า-เยือน ทีมที่ชนะจะได้ 2 คะแนน ส่วนทีมแพ้ได้ 1 คะแนน จากนั้น รอบรองชนะเลิศ ทีมที่ได้คะแนนอันดับ 1 จะพบ ทีมที่ได้คะแนนอันดับ 4 ส่วน ทีมที่ได้คะแนนอันดับ 2 จะพบกับทีมที่ได้คะแนนอันดับ 3 โดยทีมชนะจะเข้ารอบชิงชนะเลิศ ทีมแพ้ชิงอันดับ 3 สำหรับทีมชนะเลิศ จะได้ครองถ้วยพระราชทาน สมเด็จพระเทพรัตนราชสุดาฯ สยามบรมราชกุมารี
ทีมที่เข้าร่วมแข่งขัน
ประเภททีมชาย
ประเภททีมหญิง
ประเภททีมชาย
(ถึงวันที่ 8 กันยายน พ.ศ. 2551)
หมายเหตุ
ประเภททีมหญิง
(ถึงวันที่ 8 กันยายน พ.ศ. 2551)
มิสแกรนด์ภูเก็ต
​
มิสแกรนด์ภูเก็ต (Miss Grand Phuket) เป็นการประกวดนางงามสำหรับผู้หญิงระดับจังหวัดภูเก็ต​ของประเทศไทย​ เพื่อเข้าร่วมประกวดมิสแกรนด์ไทยแลนด์
ปัจจุบันผู้ดำรงตำแหน่งมิสแกรนด์ภูเก็ต​คือ เทีย ทวีพาณิชย์พันธุ์
ประเทศเบลเยียมในโอลิมปิกฤดูหนาว 2018
ประเทศเบลเยียม เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกเบลเยียมเป็นตัวแทนประเทศเบลเยียมในการส่งนักกีฬาเข้าร่วมแข่งขันทั้งหมดจำนวน 22 คน ใน 9 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
ปลาเวียนทอง
ปลาเวียนทอง, ปลาเวียนยักษ์, ปลาเวียนหิมาลัย หรือในชื่อพื้นเมืองของลุ่มแม่น้ำสาละวินเรียกว่า ปลาคม (Putitor mahseer, Himalayan mahseer, Golden mahseer; ) ปลาน้ำจืดชนิดหนึ่งในวงศ์ปลาตะเพียน (Cyprinidae) มีรูปร่างคล้ายปลาที่อยู่ในสกุลปลาพลวง (Neolissochilus spp.) และปลาเวียน (Tor spp.) ชนิดอื่น  เพียงแต่ขนาดเมื่อโตเต็มที่สามารถยาวได้ถึง 275 เซนติเมตร น้ำหนักถึง 54 กิโลกรัม ซึ่งนับว่าใหญ่ที่สุดสำหรับปลาในสกุลนี้ และนับว่าเป็นปลาน้ำจืดชนิดหนึ่งที่ใหญ่ติดอันดับโลก
มีลายแถบสีน้ำเงินนอนขวางลำตัวหนึ่งคู่ เกล็ดตลอดทั้งลำตัวมีสีเหลืองหรือสีทอง ครีบและหางมีสีเหลืองเข้ม
พบในอินเดียทางตอนเหนือและตอนใต้ ในตอนเหนือพบที่เชิงเทือกเขาหิมาลัยแถบรัฐปัญจาบ และในแม่น้ำพรหมบุตร, แคว้นแคชเมียร์ในปากีสถาน, อัฟกานิสถาน, ภูฏาน และพบในแม่น้ำสาละวินแถบชายแดนพม่าติดกับไทยด้วย แต่พบน้อยมาก มีรายงานการพบเพียงแค่ 3 ครั้งเท่านั้น ในรอบ 28 ปี
เนสตอร์ กีร์ชเนร์
เนสตอร์ การ์โลส กีร์ชเนร์ (Néstor Carlos Kirchner; 25 กุมภาพันธ์ พ.ศ. 2493– 27 ตุลาคม พ.ศ. 2553) คืออดีตประธานาธิบดีผู้กอบกู้วิกฤษเศรษฐกิจอาร์เจนตินา เริ่มเข้าสู่วงการการเมืองเมื่อปี พ.ศ. 2528 กระทั่งปี พ.ศ. 2542 ได้เกิดวิกฤติทางเศรษฐกิจขึ้นในอาร์เจนตินา จนประเทศตกอยู่ในสถานะไร้สภาพคล่องอย่างหนัก เขาสามารถทำให้อาร์เจนตินาชำระหนี้ไอเอ็มเอฟได้กว่า 10,000 ล้านดอลลาร์ในปี พ.ศ. 2549 หลังจากขึ้นดำรงตำแหน่งประธานาธิบดีในปี พ.ศ. 2546
เมื่อวันที่ 27 ตุลาคม พ.ศ. 2553 เนสตอร์ซึ่งกำลังได้รับการแนะนำให้ลงเสนอเข้าชิงตำแหน่งประธานาธิบดีอีกครั้งในปีหน้า ได้เสียชีวิตลงแล้วด้วยโรคหัวใจ ขณะอายุได้ 60 ปี หลังจากเข้ารับการผ่าตัดเมื่อเดือนกันยายนปีที่แล้ว โดยการเสียชีวิตของเขา กริสตีนา กีร์ชเนร์ ภรรยา ซึ่งดำรงตำแหน่งประธานาธิบดีอยู่ได้อยู่เคียงข้างเขาจนวินาทีสุดท้าย
วรรณพร พรประภา
วรรณพร พรประภา (สกุลเดิม ล่ำซำ; เกิด 30 กันยายน พ.ศ. 2511) เป็นภูมิสถาปนิกชาวไทย ผู้ก่อตั้งสำนักงานออกแบบ บริษัท พี แลนด์สเคป จำกัด (P Landscape Co.,Ltd. หรือที่รู้จักในนาม PLA) เป็นบริษัทออกแบบภูมิสถาปัตยกรรมที่มีผลงานการออกแบบหลากหลายสาขา ทั้งในประเทศไทย และในหลายประเทศตั้งแต่อินเดีย จีน ฮ่องกง มัลดีฟส์ ประเทศในตะวันออกกลาง สิงคโปร์ มาเลเซีย อินโดนีเซีย ญี่ปุ่น ฟิจิ อังกฤษและเยอรมนี อาทิเช่น โรงแรม รีสอร์ท (Hospitality), พื้นที่พักอาศัย (Residential), พื้นที่ใช้งานผสมผสาน (Mixed Use) รวมถึงงานออกแบบพื้นที่สุขภาพ และพื้นที่สำหรับสาธารณประโยชน์ เป็นต้น งานส่วนใหญ่ะเป็นงานออกแบบร่วมสมัย โดยปัจจุบันดำรงตำแหน่ง กรรมการผู้จัดการ
ประวัติ
วรรณพร จบปริญญาตรีทางด้านสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปฝึกงานกับศาสตราจารย์กิตติคุณ เดชา บุญค้ำที่บริษัทสำนักงานภูมิสถาปนิก ดี เอส บี แอสโซสิเอส ก่อนเดินทางไปเรียนต่อปริญญาโทด้านภูมิสถาปัตยกรรม ที่บัณฑิตวิทยาลัยการออกแบบ มหาวิทยาลัยฮาร์วาร์ด ประเทศสหรัฐอเมริกา จากนั้นจึงเดินทางกลับมาเปิดสำนักงานออกแบบทางด้านภูมิสถาปัตยกรรมที่ประเทศไทยชื่อ บริษัท พี แลนด์สเคป จำกัด
วรรณพร เป็นภูมิสถาปนิกที่มีผลงานการออกแบบที่โดดเด่น ผลงานที่สร้างชื่อ คือ Garden of the Mind ซึ่งจัดแสดงในงาน International Garden Festival ณ กรุงเบอร์ลิน เยอรมนี และได้รับเชิญไปบรรยายในการสัมมนาทางด้านการออกแบบทั้งระดับชาติและนานาชาติหลายครั้ง ปัจจุบันดำรงตำแหน่ง กรรมการ มูลนิธิหอศิลปวัฒนธรรมแห่งกรุงเทพมหานคร (พ.ศ. 2564 - ปัจจุบัน) และ Committee of the Graduate School of Design's Dean's Leadership Council (พ.ศ. 2563 - ปัจจุบัน)
วรรณพรเป็นหนึ่งในคณะทำงานออกแบบ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สวนสาธารณะพื้นที่ 297 ไร่ ซึ่งสร้างบนพื้นที่ซึ่งเดิมเคยเป็นสนามม้านางเลิ้ง
ดาวโรหิณี
ดาวอัลดิบาแรน (Aldebaran; ชื่ออื่น: α Tau, α Tauri, Alpha Tauri) เป็นดาวฤกษ์สว่างที่สุดในกลุ่มดาววัว และเป็นหนึ่งในดาวฤกษ์ที่สว่างที่สุดบนท้องฟ้ายามค่ำคืน เนื่องจากตำแหน่งของดาวอยู่บริเวณส่วนหัวของกลุ่มดาว ในอดีตจึงมีที่เรียกชื่อดาวนี้ว่า ดาวตาวัว ดาวอัลดิบาแรนเป็นดาวที่มีความสว่างมากที่สุดในบริเวณกระจุกดาวไฮดีส (Hyades) ซึ่งเป็นกระจุกดาวที่อยู่ใกล้โลกมากที่สุด ยานอวกาศไพโอเนียร์ 10 ขององค์การนาซาที่เดินทางผ่านดาวพฤหัสบดีเมื่อปี ค.ศ. 1973 จะเดินทางไปถึงผ่านดาวอัลดิบาแรนในประมาณอีก 2 ล้านปีข้างหน้า
ลักเล่ห์
ระวังสับสนกับ รักเร่ ซึ่งเป็นพืช
thumb|ลักเล่ห์สีดำสนิท จัดเป็นลักเล่ห์แบบที่คุ้นเคยที่สุด thumb|ลักเล่ห์หางผีเสื้อ หรีอบัตเตอร์ฟลายเทล ลักเล่ห์ หรือที่นิยมสะกดว่า รักเล่ห์ (Telescope eye, Moor; デメキン; โรมะจิ: demekin) เป็นสายพันธุ์ของปลาทองสวยงามสายพันธุ์หนึ่ง
ลักษณะเด่นของลักเล่ห์ คือ ดวงตาที่โปนยื่นออกมาจนดูคล้ายกับกล้องส่องทางไกล หรือกล้องดูดาว สอดคล้องกับชื่อในภาษาอังกฤษ มีต้นกำเนิดที่ประเทศจีนราวศตวรรษที่ 15-16 แต่มีการพัฒนาสายพันธุ์จนเป็นที่รู้จักในปัจจุบันที่ประเทศญี่ปุ่น
นอกจากนี้แล้วยังมียังมีปลาตาโปนที่มีสีส้ม, ส้ม-ขาว, ขาวแดง และยังมีตาโปนสามสี ที่มีสีส้ม, ดำ, ฟ้า หรือเท่ารวมกันอยู่บนตัว ต่อมาก็ถูกพัฒนาให้มีครบ 5 สี เรียกว่า "ตาโปนห้าสี" นอกจากนี้ยังมีลักเล่ห์ทับทิมที่มีลำตัวสีเหลืองนวล, ลักเล่ห์แพนด้าที่มีสีสลับดำ-ขาว ดูคล้ายกับหมีแพนด้า, ลักเล่ห์สีนากที่มีลำตัวสีน้ำตาลแกมเขียวหรือชื่อหนึ่ง ก็คือ ลักเล่ห์สีช็อกโกแล็ต หรือ ลักเล่ห์บัตเตอร์ฟลาย ที่มองจากด้านบนแล้วจะเห็นครีบหางที่กางแผ่ออกเหมือนปีกผีเสื้อ
ลักษณะที่ดีของปลาทองลักเล่ห์ คือ ดวงตาทั้งสองข้างต้องโตเท่ากัน แก้วตากลมไม่แบน และอวัยวะส่วนอื่น ๆ อยู่ในสภาพปกติ ครีบต่าง ๆ ต้องไม่พับ หัก หรือโค้งงอ ลักเล่ห์เมื่อยังอายุน้อยอยู่ลูกตาจะไม่โปนออกมา โดยทั่วไปจะให้ปลามีอายุได้สัก 3-6 เดือน ลูกตาจึงค่อย ๆ ยื่นออกมาให้เห็น ลักเล่ห์เป็นปลาทองที่มีครีบหรือกระโดงหลัง แต่โดยรวมเป็นปลาทองที่มีขนาดไม่ใหญ่นนัก โดยส่วนใหญ่เฉลี่ยอยู่ที่ราว 3-4 นิ้ว การเลี้ยงที่ดีควรเลี้ยงในน้ำที่มีความลึกประมาณ 40 เซนติเมตร สามารถเลี้ยงในตู้ได้ แต่มุมมองที่สวยที่สุด คือ การมองจากด้านบน หรือท็อปวิว คือการเลี้ยงในอ่างเช่นเดียวกับรันชูหรือสิงห์ญี่ปุ่น
ชื่อ "ลักเล่ห์" ในภาษาไทยนั้น มีที่มาจากร้านค้าที่ชื่อ "เล่ห์ประดิษฐ์" เป็นบริษัทผู้ผลิตไม้แบตมินตัน และจำหน่ายอุปกรณ์กีฬาย่านสี่พระยา ซึ่งเจ้าของร้านได้เป็นผู้นำเอาปลาทองลักเล่ห์จำนวนมากเข้ามาเลี้ยงเป็นผู้แรกในประเทศไทย จนเป็นที่เผยแพร่และรู้จักกันในหมู่นักเลี้ยงปลาในประเทศไทย ซึ่งก่อนหน้านี้ก็มีชาวจีนนำเข้ามาแล้วบ้างแต่ไม่ได้รับความนิยมเท่า แต่เดิมเรียกสั้น ๆ ว่า "เล่ห์" หรือ "ร้านเล่ห์" แล้วเพี้ยนกลายเป็นคำว่า "ลักเล่ห์" เช่นในปัจจุบัน
มุกตะดา อัศศ็อดร์
ซัยยิดมุกตะดา บิน มุฮัมมัด อัศศ็อดร์ (مقتدى الصدر; เกิดวันที่ 4 สิงหาคม ค.ศ. 1974) เป็นนักวิชาการ นักการเมือง และผู้นำทหารชาวอิรักนิกายชีอะฮ์ เขาเป็นผู้นำของขบวนการศ็อดร์ และซะรอยาลอิสลาม กองกำลังชีอะฮ์ที่ปฏิรูปจากกองทัพมะฮ์ดี กองทหารอาสาที่เขาเคยนำทัพตอนที่สหรัฐยังอยู่ในประเทศอิรัก ในวันที่ 7 ธันวาคม ค.ศ. 2019 มีโดรนทหารโจมตีที่อัศศ็อดร์
ซามาเนีย พลาซ่า
ซามาเนีย พลาซ่า ประเทศไทย ศูนย์กลางการค้าปลีก-ส่ง ตั้งอยู่บนถนนบางนา-ตราด กิโลเมตรที่ 26 ฝั่งขาเข้า ดำเนินการและพัฒนาโดย ซามาเนีย กรุ๊ป
ประวัติความเป็นมา
มีนาคม 2019 เริ่มการก่อสร้าง ซามาเนียพลาซ่า ประเทศไทย เฟสที่ 1
29 สิงหาคม 2020 ซามาเนียพลาซ่า ประเทศไทยเปิดทอลองธุรกิจ
ภาพรวม
ซามาเนีย ประเทศไทย ตั้งอยู่บนพื้นที่รวมกว่า 340,000 ตารางเมตร แผนการก่อสร้างทั้งหมด 962,000 ตารางเมตร โดยวางแผนการพัฒนาเป็น4เฟส ซามาเนียพลาซ่าปะเทศไทย เฟสที่ 1 พื้นที่ก่อสร้างรวม 86,400 ตารางเมตร จำนวนร้านค้ารวม 618 ยูนิต
โครงการ เฟสที่ 2: ก่อสร้างตามแผนหลักของ ซามาเนีย พื้นที่ 75,000 ตารางเมตร มี 4 ชั้น จำนวนร้านค้า 2,382ร้านค้า
โครงการ เฟสที่ 3: ก่อสร้างตามแผนหลักของ ซามาเนีย พื้นที่ 78,000 ตารางเมตร
โครงการ เฟสที่ 4: ก่อสร้างตามแผนหลักของ ซามาเนีย พื้นที่ 68,000 ตารางเมตร
เพื่อตอบสนองความต้องการของลูกค้า ซามาเนีย พลาซ่า ประเทศไทย มีแผนที่จะสร้างรูปแบบการสนับสนุนที่หลากหลาย: อาคารสำนักงาน, โรงแรมเชิงพาณิชย์, คลังสินค้าโลจิสติกส์, โรงงานอุตสาหกรรมเบา และสิ่งอำนวยความสะดวกครบวงจรอื่น ๆ
การเดินทาง
ซามาเนีย พลาซ่า ประเทศไทย อยู่ทางตะวันออกของกรุงเทพฯ บนถนนบางนา ตราด กิโลเมตรที่26 สามารถเดินทางโดยทางด่วนบางนาจากกรุงเทพฯ สู่ชลบุรี เชื่อมจากใจกลางเมืองกรุงเทพฯ ท่าอากาศยานนานาชาติสุวรรณภูมิ และท่าเรือแหลมฉบัง ถือเป็นาศูนย์กลางการค้า การขนส่งที่สะดวกแห่งหนึ่งของประเทศไทย ไม่ว่าจะเป็นทางทะเล ทางบก และทางอากาศ
เดินทางสะดวกสบายโดยขับรถจากซามาเนีย พลาซ่า ประเทศไทย ถึงใจกลางเมือง กรุงเทพมหานคร 40 กิโลเมตร อยู่ห่างจากสนามบินสุวรรณภูมิ 20 กิโลเมตร และห่างจากท่าเรื่อแหลมฉบังเพียง2ชั่วโมง
การเลือกตั้งสมาชิกสภาผู้แทนราษฎรจังหวัดปทุมธานี เขต 5 แทนตำแหน่งที่ว่าง พ.ศ. 2555
'''การเลือกตั้งซ่อมสมาชิกสภาผู้แทนราษฎรเขต 5 จังหวัดปทุมธานี พ.ศ. 2555''' เป็นการเลือกตั้งสมาชิกสภาผู้แทนราษฎรจังหวัดปทุมธานี แทนที่ นายสุเมธ ฤทธาคนี ซึ่งถึงได้ลาออกไปสมัครเป็นนายกองค์การบริหารส่วนจังหวัดปทุมธานี
ซามาเนีย พลาซ่า
สินค้า
ซามาเนีย พลาซ่า ประเทศไทยสินค้าจากหลากหลายอุสาหกรรม รวมถึงผลิตภัณฑ์ยานยนต์ (รถยนต์ใหม่ รถยนต์มือสอง รถยนต์พลังงานใหม่ อุปกรณ์แต่งรถ ประดับยนต์) ไฟฟ้าอุสาหกรรม เครื่องมือช่าง อุปกรณ์อิเล็กทรอนิกส์ เสื้อผ้า กระเป๋า รองเท้า สินค้าแฟชั่น และสินค้าหลากหลายกว่า22 หมวดหมู่
อ็อสนาบรึค
อ็อสนาบรึค (Osnabrück, ; เว็สท์ฟาเลิน: Ossenbrügge) เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ห่างจากเมืองมึนส์เทอร์ไปทางทิศตะวันออกเฉียงเหนือ 45 กิโลเมตร ด้วยจำนวนประชากร 168,145 คน ทำให้เมืองนี้เป็นหนึ่งในสี่เมืองใหญ่ของรัฐนีเดอร์ซัคเซิน
เหตุรุนแรงที่รามู พ.ศ. 2555
ในระยะเวลาสามวัน ศาสนสถานในศาสนาพุทธและฮินดูถูกเผาทำลายจนได้รับความเสียหายจำนวน 24 แห่ง แบ่งเป็นวัดพุทธในกิ่งอำเภอรามู 15 แห่ง กิ่งอำเภออุขิยา 5 แห่ง กิ่งอำเภอปฏิยา 4 แห่ง และเทวสถานฮินดูในกิ่งอำเภอปฏิยาอีกสองแห่ง ส่วนบ้านเรือนราษฎรที่นับถือศาสนาพุทธ ถูกเผาทำลายกว่าหนึ่งร้อยหลังคาเรือน มีการประมาณการว่าจำนวนของผู้ที่เข้าไปทำลายสิ่งของของพุทธศาสนิกชนมีมากถึง 25,000 คน และสามารถจับกุมผู้ก่อความวุ่นวายได้ 300 คน
การเลือกตั้งสมาชิกสภาผู้แทนราษฎรจังหวัดปทุมธานี เขต 5 แทนตำแหน่งที่ว่าง พ.ศ. 2555
ที่มา
การเลือกตั้งซ่อมสมาชิกสภาผู้แทนราษฎรเขต 5 จังหวัดปทุมธานี พ.ศ. 2555 เกิดขึ้นเนื่องจาก นายสุเมธ ฤทธาคนี ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2554 ของพรรคพรรคเพื่อไทยได้ลาออกไปสมัครเป็นนายกองค์การบริหารส่วนจังหวัดปทุมธานี ทำให้ตำแหน่งในเขตนี้ (อำเภอลำลูกกา) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันเสาร์ที่ 21 เมษายน พ.ศ. 2555
อ็อสนาบรึค
เมืองพี่น้อง
อ็อสนาบรึคเป็นเมืองพี่น้องกับเมืองดังนี้:
เหตุรุนแรงที่รามู พ.ศ. 2555
เหตุการณ์
เวลา 22.00 น. ของวันเสาร์ที่ 29 กันยายน พ.ศ. 2555 มีการรวมตัวประท้วงการโพสต์เฟซบุ๊กดูหมิ่นพระคัมภีร์อัลกุรอานโดยการเดินขบวน มีผู้นำพรรคอะวามีลีก (Awami League) ระดมมวลชนในท้องถิ่น เพื่อโจมตีพรรคตรงข้ามโดยใช้ความอ่อนไหวด้านศาสนา เดอะเดลีสตาร์ รายงานว่ามีการรวมกลุ่มกันอย่างกว้างขวาง แบ่งเป็น ขบวนแรกตั้งแต่ผู้นำท้องถิ่นที่สนับสนุนพรรคอะวามีลีก กลุ่มบีเอ็นพี นักเรียนในโรงเรียนศาสนาอิสลาม และประชาชนทั่วไป เป็นผู้อยู่เบื้องหลังความรุนแรงในกิ่งอำเภอรามู ผู้ประท้วงขบวนที่สองมีการเรียกร้องให้บุคคลที่โพสต์เฟซบุ๊กดูหมิ่นพระคัมภีร์ออกมาแสดงความรับผิดชอบ กระทั่งเวลา 23.30 น. กลุ่มผู้ประท้วงขบวนที่สามมุ่งไปที่พารัวปารหา (Barua Parha) และเริ่มวางเพลิงบ้านเรือนของพุทธศาสนิกชนบางหลัง ต่อจากนั้นก็เปิดฉากโจมตีวัด อาราม และหมู่บ้านชาวพุทธหลายแห่ง โดยใช้ดินปืน น้ำมันก๊าด และน้ำมันเบนซิน รวมทั้งปล้นทรัพย์สินมีค่า เช่น เงิน ทองคำ และคอมพิวเตอร์ การลอบวางเพลิงชุมชนวางเพลิงชุมชนชาวพุทธดำเนินเรื่อยไปจนถึงเวลา 03.00 น. ของวันที่ 30 กันยายน พ.ศ. 2555 เจ้าหน้าที่ตำรวจและเจ้าหน้าที่รัฐอื่น ๆ ยังเฉยเมยต่อสถานการณ์หลังเหตุการณ์ดำเนินไปแล้วถึง 24 ชั่วโมง
การเลือกตั้งสมาชิกสภาผู้แทนราษฎรจังหวัดปทุมธานี เขต 5 แทนตำแหน่งที่ว่าง พ.ศ. 2555
ผู้สมัคร
การเปิดรับสมัครมีขึ้นในวันที่ 26 มีนาคม พ.ศ. 2555 ที่ที่ว่าการอำเภอลำลูกกา ผู้สมัครทั้งหมดได้จับสลาก ปรากฏว่า นายสมชายได้เบอร์ 1 และนายเกียรติศักดิ์ 2
เหตุรุนแรงที่รามู พ.ศ. 2555
เหตุการณ์
ช่วงเย็นของวันอาทิตย์ที่ 30 กันยายน พ.ศ. 2555 เหตุการณ์บานปลายออกไปนอกกิ่งอำเภอรามู เพราะมีการเผาทำลายวัดพุทธและเทวสถานฮินดูในกิ่งอำเภออุขิยา กระทั่งรุ่งขึ้นของวันจันทร์ที่ 1 ตุลาคม พ.ศ. 2555 ก็มีการเผาทำลายทีปังกรพุทธพิหาร (Dipankar Bouddha Bihar) ในมริจยา (Marichya) และปัญญามิตรพุทธพิหาร (Pangyamitra Bouddha Bihar) ในขาอีราติพารา (Khairatipara) ซึ่งเป็นศาสนสถานของศาสนาพุทธ เฉพาะวันจันทร์มีการเผาทำลายวัดและอารามพุทธ 6 แห่ง เกิดขึ้นในกิ่งอำเภออุขิยา และมีกรณีคนคลั่งศาสนาเข้าไปเผาทำลายมาตฤมนเทียร (Matri Mandir) ซึ่งเป็นเทวสถานฮินดูในเชเลปาระ (Jelepara) นอกจากนี้ผู้ประท้วงยังเข้าไปเผาพระคัมภีร์ของศาสนาพุทธและริบพระพุทธรูปออกไปด้วย พุทธศาสนิกชนต้องหลบซ่อนตัวในป่าละแวกบ้าน เฝ้าดูชาวมุสลิมเผาบ้านเรือนและรื้อค้นทรัพย์สิน ความเสียหายที่เกิดขึ้นทำให้พวกเขากลายเป็นผู้ไร้บ้านไปทันที
การเลือกตั้งสมาชิกสภาผู้แทนราษฎรจังหวัดปทุมธานี เขต 5 แทนตำแหน่งที่ว่าง พ.ศ. 2555
ผู้สมัคร
นอกจากนี้แล้วยังมีผู้สมัครรายอื่นจากพรรคการเมืองอื่นอีก ได้แก่ ณรงค์ชัย ปัญญานนทชัย ของพรรคไทยมหารัฐพัฒนาได้เบอร์ 3
เหตุรุนแรงที่รามู พ.ศ. 2555
เหตุการณ์
นอกจากนี้เหตุการณ์ยังบานปลายไปยังกิ่งอำเภอปฏิยา ซึ่งขึ้นกับอำเภอจิตตะกอง ด้วยการโจมตีวัดพุทธและเทวสถานฮินดูในช่วงเที่ยงของวันอาทิตย์ที่ 30 กันยายน พ.ศ. 2555 และช่วงเวลาเที่ยงคืนซึ่งตรงกับวันจันทร์ที่ 1 ตุลาคม คนงานของเรือเดินสมุทรเวสเทิร์นมารีนจำนวน 500 คน ลอบวางเพลิงพุทธารามสองแห่ง คือ รัตนังกูรพุทธพิหาร (Ratnankur Bouddha Bihar) ในกลคาโอน (Kalagaon) และอภัยพุทธพิหาร (Abhay Bouddha Bihar) ในลาเขรา (Lakhera) กับเทวสถานฮินดูอีกหนึ่งแห่ง คือ นพรุนสังฆทุรคาพารี (Nabarun Sangha Durgabari) ในกลคาโอน (Kalagaon)
มีชาวโรฮีนจาซึ่งลี้ภัยจากประเทศพม่า ร่วมประสมโรงการโจมตีชุมชนชาวพุทธด้วย เพราะในช่วงบ่ายของวันที่ 2 ตุลาคม พ.ศ. 2555 เจ้าหน้าที่ตำรวจควบคุมตัวชาวโรฮีนจาจำนวนสามคนได้ที่กิ่งอำเภอจกริยา ในอำเภอคอกส์บาซาร์ ขณะที่พวกเขากำลังโจมตีอารามพุทธแห่งหนึ่งในมาณิกปุร (Manikpur)
การสืบสวน
มีการตั้งคณะกรรมการสอบสวนขึ้นเมื่อวันที่ 30 กันยายน พ.ศ. 2555 ซึ่งวันต่อมาได้ตรวจสอบพบปัญหาในรายงานของเจ้าหน้าที่ฝ่ายบริหารประจำกิ่งอำเภอ และมีรายงานลงในหนังสือพิมพ์รายวัน
ปฏิกิริยา
คณะพระสงฆ์และนักบวชฮินดูในประเทศพม่า อินเดีย ศรีลังกา และไทย มีปฏิกิริยาต่อต้านความรุนแรงที่เกิดขึ้นต่อชุมชนชาวพุทธในประเทศบังกลาเทศ ที่กรุงโคลัมโบ ประเทศศรีลังกา มีประชาชนบางส่วนออกมาประท้วงบริเวณด้านนอดสถานเอกอัครราชทูตบังกลาเทศ โดยมีการยื่นคำร้องประณามการโจมตีดังกล่าว ผู้ประท้วงชาวศรีลังกาบางส่วนขว้างปาสิ่งของใส่สถานทูตจนหน้าต่างบางส่วนพังเสียหาย ก่อนที่ตำรวจศรีลังกาจะเข้ามาระงับเหตุ
6 ตุลาคม พ.ศ. 2555 เชก ฮาซินา นายกรัฐมนตรีบังกลาเทศ ออกมาประณามความรุนแรงที่เกิดขึ้นกับพุทธศาสนิกชน เธอกล่าวว่าเหตุการณ์ดังกล่าวเป็นการกระทำความผิดโดยไตร่ตรองไว้ก่อน และเรียกร้องให้ทุกคนข่มใจต่อสถานการณ์ที่เกิดขึ้นนี้ ต่อมาวันที่ 8 ตุลาคมปีเดียวกัน นายกรัฐมนตรีได้ไปเยี่ยมผู้ที่ได้รับผลกระทบ เธอได้ประณามสิ่งที่เกิดขึ้น พร้อมกับสัญญาว่าจะให้ความยุติธรรมอย่างเหมาะสม หลังจากนั้นนายกรัฐมนตรีได้สั่งการให้กองทัพบังกลาเทศฟื้นฟูพุทธสถานขึ้นใหม่ โดยใช้ชื่อโครงการว่า "การฟื้นฟูและบูรณะวัดในพระพุทธศาสนาที่ได้รับความเสียหาย" สิ้นเงินงบประมาณ 200 ล้านตากา โดยกองทัพบังกลาเทศได้บูรณะและ/หรือสร้างวัดและอารามขึ้นใหม่จำนวน 19 แห่ง โดยได้ผสมผสานการออกแบบสิ่งก่อสร้างดั้งเดิมจากสถาปนิกชาวพุทธที่มีชื่อเสียงของแต่ละชุมชน
อับดุล ฮามิด ประธานาธิบดีบังกลาเทศ เข้าเยี่ยมชมวัดและศูนย์กลางพระพุทธศาสนาที่สร้างขึ้นใหม่หลายแห่งในกิ่งอำเภอรามูเมื่อวันที่ 10 มกราคม พ.ศ. 2557 ระหว่างนั้นเขาได้สอบถามเกี่ยวกับความเป็นอยู่ของพุทธศาสนิกชน และแจกจ่ายเช็คให้แก่สมาชิกในชุมชนที่ได้รับผลกระทบ
ประเทศเบอร์มิวดาในโอลิมปิกฤดูหนาว 2018
ประเทศเบอร์มิวดา เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกเบอร์มิวดาเป็นตัวแทนประเทศเบอร์มิวดาในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีข้ามทุ่ง
ผลการแข่งขันดังนี้ :
นักเวชศาสตร์การสื่อความหมาย
นักเวชศาสตร์การสื่อความหมาย เป็นวิชาชีพทางด้านวิทยาศาสตร์สุขภาพ เป็นผู้ปฏิบัติงานเกี่ยวกับงานด้านการแก้ไขความผิดปกติของการสื่อความหมาย ครอบคลุมทั้งด้านการตรวจ วินิจฉัย รักษา แก้ไขและฟื้นฟู สร้างเสริมสมรรถภาพ การส่งเสริมสุขภาพ การป้องกันโรคแก่ผู้ที่มีปัญหาทางการได้ยินและการทรงตัวและผู้ที่มีปัญหาทางด้านภาษาและการพูด โดยวิธีการ เครื่องมือ หรืออุปกรณ์ทางการแก้ไขความผิดปกติของการสื่อความหมายเพื่อใหผู้ใช้บริการมีคณภาพชีวิตที่ดีขึ้นสามารถสื่อความหมายได้เต็มความสามารถ
ประวัติความเป็นมา
วิชาชีพการแก้ไขความผิดปกติของการสื่อความหมายประกอบด้วย การแก้ไขการพูดและการแก้ไขการได้ยิน ได้เข้าร่วมมีบทบาทในการบริการทางด้านสาธารณสุขนานกว่า 30 ปีโดยศาสตราจารย์เกียรติคุณนายแพทย์พูนพิศ อมาตยกุล และรองศาสตราจารย์ ดร.รจนา ทรรทรานนท์ ได้วางรากฐานงานทางด้านโสตสัมผัสวิทยาและการแก้ไขการพูด ที่คณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งแต่ปี พ.ศ.2517 หลังจากที่อาจารย์ทั้งสองท่านสำเร็จการศึกษาด้านโสตสัมผัสวิทยาและการแก้ไขการพูด ตามลำดับ จาก Temple University ประเทศสหรัฐอเมริกา และได้เริ่มจัดการเรียนการสอนในหลักสูตรศิลปศาสตรมหาบัณฑิต สาขาความผิดปกติของการสื่อความหมาย ตั้งแต่ปีพ.ศ.2519 นับเป็นสถาบันแห่งแรกและแห่งเดียวในประเทศไทย ที่ทำให้มีบุคลากรที่สำเร็จการศึกษามารับใช้สังคมในการวินิจฉัยความผิดปกติของการสื่อความหมาย ให้การช่วยเหลือ ฟื้นฟูสมรรถภาพผู้ป่วยที่มีความผิดปกติ ทำให้ผู้ป่วยเหล่านี้สามารถสื่อความหมายได้เช่นเดียวกับคนทั่วไปโดยไม่ต้องเป็นภาระของสังคม
การศึกษา
ปัจจุบันหลักสูตรการศึกษาระดับปริญญาบัณฑิตในประเทศไทย ใช้เวลาศึกษา 4 ปี โดยทางภาควิชาวิทยาศาสตร์สื่อความหมายและความผิดปกติของการสื่อความหมาย คณะแพทยศาสตร์โรงพยาบาลรามาธิบดี มหาวิทยาลัยมหิดล ได้เปิดหลักสูตรวิทยาศาสตร์บัณฑิตสาขาความผิดปกติของการสื่อความหมายขึ้นเพื่อผลิตนักเวชศาสตร์การสื่อความหมาย เป็นหลักสูตรปริญญาตรีหลักสูตรแรกและหลักสูตรเดียวในประเทศไทย ณ ขณะนี้
โดยหลักสูตรวิทยาศาสตร์บัณฑิตนี้ได้เริ่มเปิดสอน นักศึกษาตั้งแต่ปีการศึกษา 2547 เพื่อผลิตบุคลากรที่ชำนาญด้านแก้ไขการได้ยินและแก้ไขการพูดแก่ผู้ป่วย โดยทำงานร่วมกับแพทย์ และผู้เชี่ยวชาญด้านอื่นๆในสถาบันทางการ แพทย์และโรงพยาบาลทั้ง ภาครัฐและเอกชน
คลองเรือก
คลองเรือก, คลองท่อ หรือ คลองบางปี่ เป็นแนวคลองโบราณสายหนึ่งในย่านเขตตำบลทะเลชุบศร เทศบาลเมืองลพบุรี จังหวัดลพบุรี เดิมคลองมีขนาดกว้างขวาง เป็นเส้นทางคมนาคมที่สำคัญเพราะเชื่อมกับแม่น้ำลพบุรี แต่ปัจจุบันไม่สามารถใช้สำหรับสัญจรได้อีกต่อไป เพราะคลองแคบลง เนื่องจากการถมคลองเพื่อสร้างสนามม้าบริเวณข้างค่ายสมเด็จพระนารายณ์มหาราช
ประวัติ
คลองเรือกเป็นส่วนหนึ่งของคูเมืองและกำแพงเมืองชั้นในของเมืองลพบุรี ถือเป็นคลองสายสำคัญของเมืองลพบุรีเพราะเดิมเป็นที่ตั้งของตลาด มีด่านเก็บภาษีเรือสินค้าซึ่งมีลักษณะเป็นสะพานข้ามคลองสามแห่ง ปัจจุบันเหลือร่องรอยอยู่บริเวณชุมชนราชมนูฝั่งตะวันออกของโรงเรียนพิบูลวิทยาลัยตรงข้ามกับค่ายสมเด็จพระนารายณ์มหาราช
ในรัชสมัยสมเด็จพระนารายณ์มหาราชได้มีการสร้างป้อมปราการตามแนวคลองเรือกโดยเดอ ลา มาร์ วิศวกรฝรั่งเศส ได้แก่ ป้อมชัยชนะสงคราม และป้อมท่าโพธิ์ นอกจากนี้ยังมีการสร้างป้อมเล็กปลายแหลม ใช้หินเรียงเป็นชั้น ๆ จำนวนสามป้อม แห่งหนึ่งคือป้อมหินริมคลองเรือก หลังวัดพระยาออกในโรงเรียนพิบูลวิทยาลัย และอีกป้อมหนึ่งที่ยังเหลือร่องรอยคือป้อมทางทิศใต้ของประตูชัย และโปรดให้ขุดดินจากคูเมืองขึ้นมาถมเป็นกำแพงในลักษณะคูเมืองอยู่ด้านนอก กำแพงเมืองอยู่ชั้นใน โดยทางทิศตะวันออกได้ถมกำแพงเมืองไว้สามชั้น ขณะที่ทำแพงเมืองทางทิศเหนือและทิศใต้มีเพียงกำแพงชั้นเดียว นอกจากนี้คลองเรือกยังได้รับการวางระบบชลประทานอย่างดี ดังจะเห็นได้จากคูเมืองนี้มีการสร้างประตูช่องกุดและประตูท่อ ซึ่งเป็นประตูน้ำ ทำหน้าที่กั้นน้ำและระบายน้ำระหว่างแม่น้ำลพบุรีกับคลองเรือก เพื่อมิให้ระดับน้ำในคลองต่ำหรือสูงเกินไปจนสร้างความเดือดร้อนแก่ราษฎร โดยเฉพาะในช่วงฤดูน้ำหลาก
ในอดีตหากพ้นแนวคลองเรือกไปก็จะเป็นพื้นที่เรือกสวนไร่นา ต่อมายุคหลังประชาชนได้เข้ามาเพาะปลูกสวนละมุดริมคลองเรือกเพราะให้ผลดก และปลูกลามไปถึงข้างพระนารายณ์ราชนิเวศน์ แต่พอมาถึงยุคจอมพลแปลก พิบูลสงคราม ได้มีการเวนคืนที่ดินเพื่อสร้างค่ายทหาร พื้นที่เรือกสวนจึงหายไป คลองที่เคยกว้างก็ถูกถมเพื่อสร้างสนามม้าบริเวณข้างค่ายสมเด็จพระนารายณ์มหาราช ชาวบ้านจึงเลิกใช้คลองเรือกสำหรับสัญจรในช่วงห้าทศวรรษที่ผ่านมา
กรมศิลปากรขึ้นทะเบียนให้คลองเรือกเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479
ลักษณะ
คลองเรือกมีจุดเริ่มต้นที่ประตูน้ำช่องกุดใกล้ป้อมชัยชนะสงครามไหลเลาะออกไปทางทิศเหนือระหว่างโรงเรียนพิบูลวิทยาลัยกับค่ายสมเด็จพระนารายณ์มหาราช ออกทางด้านข้างวัดตองปุ แล้วไหลไปทางตะวันตกผ่านหน้าวัดป่าธรรมโสภณ ทะลุออกไปยังแม่น้ำลพบุรีบริเวณป้อมท่าโพธิ์และวัดมณีชลขัณฑ์ คลองนี้มีชื่ออื่น ๆ คือ หากไหลผ่านบริเวณป้อมชัยชนะสงครามจะเรียกว่า "คลองท่อ" และบริเวณที่ไหลไปบรรจบกับแม่น้ำลพบุรีจะเรียกว่า "คลองบางปี่" โดยทั่วไปเรียก "คลองเรือก"
แนวคลองเรือกเป็นที่ตั้งของสถานที่สำคัญหรือโบราณสถานต่าง ๆ ได้แก่ ป้อมชัยชนะสงคราม, ประตูช่องกุด, วัดสันเปาโล. วิทยาลัยเทคนิคลพบุรี, โรงเรียนพิบูลวิทยาลัย, ค่ายสมเด็จพระนารายณ์มหาราช, วัดตองปุ, วัดป่าธรรมโสภณ, ประตูท่อ, ป้อมท่าโพธิ์ และวัดมณีชลขัณฑ์ ตามลำดับ
เอชดี 4308 บี
เอชดี 4308 บี เป็นดาวเคราะห์นอกระบบที่มีมวลต่ำ โคจรรอบดาวฤกษ์เอชดี 4308 เป็นดาวเคราะห์ที่โคจรใกล้กับดาวในวงโคจรเกือบเป็นวงกลมอย่างสมบูรณ์
แหล่งข้อมูลอื่น
HD 4308 b
คัลบี
คัลบี โดยทั่วไปหมายถึงอาหารประเภทย่าง (คูอี) ชนิดหนึ่งของเกาหลี ทำจากส่วนซี่โครงสั้นของเนื้อวัวหรือเนื้อหมูที่ผ่านการหมักแล้วในซอสคันจัง (ซีอิ๊วแบบเกาหลี) ในภาษาเกาหลี คัลบี แปลว่า ซี่โครง ซึ่งอาจผ่านการปรุงสุกแล้วหรือไม่ก็ได้ แม้ว่าอาหารชนิดนี้จะมีชื่อเต็มว่า คัลบีกูอี (갈비구이) แต่เวลาเรียกมักจะตัดคำว่า "คูอี" ("ปิ้ง, ย่าง") ออกไป
คัลบีอยู่ในอันดับที่ 41 ของอาหาร 50 จานแรกที่อร่อยที่สุดในโลก ซึ่งจัดอันดับโดยซีเอ็นเอ็น โก (CNN Go) ในปี พ.ศ. 2554
เกาะงู (ทะเลดำ)
เกาะงู (О́стрів Змії́ний; Insula Șerpilor; Φιδονήσι; о́стров Змеи́ный) หรือ เกาะขาว (Λευκή) เป็นเกาะของประเทศยูเครนที่ตั้งอยู่ในทะเลดำ ใกล้กับดินดอนสามเหลี่ยมปากแม่น้ำดานูบ เกาะนี้มีบทบาทสำคัญในการกำหนดอาณาเขตทางทะเลของยูเครน
ในวันที่ 24 กุมภาพันธ์ ค.ศ. 2022 วันแรกของการรุกรานยูเครนโดยรัสเซีย เรือรบนาวีรัสเซีย วาซีลี บืยคอฟ และ มอสควา เข้าโจมตีเกาะงู และเข้ายึดเกาะได้ในที่สุด เจ้าหน้าที่หน่วยพิทักษ์ชายแดนของยูเครนทั้งหมดบนเกาะจำนวน 13 นายถูกสังหารหลังพวกเขาปฏิเสธที่จะยอมจำนนต่อกองทัพของรัสเซีย
จนในวันที่ 30 มิถุนายน 2565 รัสเซียได้เริ่มมีการถอนกองทัพตัวเองออกจากเกาะงูในที่สุด หลังจากการปะทะกันอย่างรุนแรงมานาน
อาชญากลปล้นโลก
อาชญากลปล้นโลก (Now You See Me) เป็นภาพยนตร์แนวระทึกขวัญ/จารกรรม กำกับโดย หลุยส์ เลเทอร์เรียร์ นำแสดงโดย เจสซี ไอเซนเบิร์ก, มาร์ค รัฟฟาโล, มอร์แกน ฟรีแมน และไมเคิล เคน เข้าฉายในประเทศไทย วันที่ 30 พฤษภาคม พ.ศ. 2556
เรื่องย่อ
นักมายากลผู้มีความสามารถสี่คนได้แก่ แดเนียล แอตลาส, แจ็ค ไวลเดอร์, เมอร์ริต แมคคินนีย์และเฮนลี รีฟส์ ถูกเรียกตัวมาพบกันโดยบุคคลลึกลับ หนึ่งปีต่อมาพวกเขาออกแสดงที่ลาสเวกัสในชื่อ "จตุรอาชา" (The Four Horsemen) โดยมีผู้สนับสนุนคือ อาร์เธอร์ เทสส์เลอร์ เจ้าของธุรกิจประกันภัย ในการแสดงครั้งแรกพวกเขาประกาศว่าจะขโมยเงินจากธนาคารในปารีส และส่งผู้ชมชื่อเอเตียน ฟอร์ซีเยร์ไปที่ปารีสด้วยเครื่องย้ายมวลสาร (teleporter) เมื่อเข้ามาอยู่ในห้องนิรภัยของธนาคารปารีส ฟอร์ซีเยร์ได้ส่งเงินกลับมาผ่านช่องระบายอากาศให้ผู้ชมในลาสเวกัส หลังพบว่าเงินดังกล่าวหายไปจากห้องนิรภัยที่ธนาคารปารีสจริง ๆ เจ้าหน้าที่ FBI นำโดยดีแลน โรดส์ร่วมกับเจ้าหน้าที่ตำรวจสากล อัลมา เดรย์ จึงเข้ามาทำคดี พวกเขานำตัวจตุรอาชามาสอบสวน แต่จำต้องปล่อยตัวไปเนื่องจากขาดหลักฐาน
ต่อมาดีแลนและอัลมาไปพบแทดเดียส แบรดลีย์ อดีตนักมายากลผู้ผันตัวมาทำรายการเปิดโปงกล แทดเดียสได้ชมการแสดงครั้งนั้นด้วยและสันนิษฐานว่าจตุรอาชาน่าจะขโมยเงินจริงมาไว้ที่ลาสเวกัสก่อนหน้าการแสดงหลายสัปดาห์ ส่วนเงินในห้องนิรภัยที่ปารีสเป็นธนบัตรปลอมทำจากไนโตรเซลลูโลสที่ติดไฟง่าย ทั้งสามคนไปที่นิวออร์ลีนส์เพื่อชมการแสดงต่อไปของจตุรอาชา โดยครั้งนี้พวกเขาขโมยเงินจากเทสส์เลอร์ไปให้ผู้ชมที่บางส่วนไม่ได้รับความเป็นธรรมจากบริษัทประกันภัยของเทสส์เลอร์ ดีแลนพยายามไล่ตามจตุรอาชาไปแต่ทั้งหมดหนีไปได้ ส่วนเทสส์เลอร์ที่โกรธจัดพบกับแทดเดียสเพื่อจ้างให้เขาแฉกลและทำลายกลุ่มจตุรอาชา ในขณะเดียวกันอัลมาพบว่าจตุรอาชามีความเกี่ยวข้องกับสมาคมโบราณของนักมายากลนามว่า "เนตรภาคี" (The Eye) และพบว่าเมื่อหลายสิบปีก่อน ไลโอเนล ชไรค์ หนึ่งในสมาชิกภาคีเคยถูกแทดเดียสเปิดเผยกล ชไรค์พยายามกอบกู้ชื่อเสียงโดยแสดงกลหนีออกจากตู้นิรภัยที่ถูกทิ้งลงแม่น้ำ แต่เขาหนีออกมาไม่ได้และเสียชีวิต ในตอนนั้นเริ่มมีข้อสงสัยว่าอัลมาอาจจะเป็นจตุรอาชา "คนที่ห้า" ที่คอยให้ความช่วยเหลือทั้งสี่คนอย่างลับ ๆ
ระหว่างเตรียมการแสดงในนิวยอร์ก จตุรอาชาถูกเจ้าหน้าที่ตำรวจไล่ล่า ดีแลนและอัลมาขับรถไล่ตามแจ็คไปจนกระทั่งรถของแจ็คพลิกคว่ำและระเบิด ดีแลนเก็บเอกสารของแจ็คซึ่งชี้ไปถึงการแสดงสุดท้ายของจตุรอาชา คือการขโมยเงินจากตู้นิรภัยบริษัทเอลค์ฮอร์น ดีแลน อัลมาและแทดเดียสตามตู้นิรภัยที่ถูกขโมยไปแต่กลับพบว่าภายในมีแต่ลูกโป่ง ส่วนจตุรอาชาแพร่ภาพการแสดงที่ 5 Pointz ในนครนิวยอร์ก เมื่อเห็นว่าจตุรอาชากำลังจะกระโดดลงจากอาคาร ดีแลนได้ใช้ปืนยิง แต่กลับพบว่าจตุรอาชากลายเป็นธนบัตรปลิวว่อนท่ามกลางผู้ชม แต่ธนบัตรดังกล่าวเป็นของปลอม ส่วนธนบัตรของจริงพบในรถของแทดเดียส ทำให้แทดเดียสถูกจับและเชื่อว่าเป็นจตุรอาชา "คนที่ห้า" ต่อมาดีแลนมาเยี่ยมแทดเดียสในคุก แทดเดียสได้อธิบายกลสุดท้ายและเชื่อว่าจตุรอาชา "คนที่ห้า" จะต้องเป็นคนวงใน เมื่อเห็นดีแลนที่อยู่ในคุกด้วยกันออกไปยืนอยู่ข้างนอกคุก แทดเดียสจึงตระหนักว่าจตุรอาชา "คนที่ห้า" ที่แท้จริงคือตัวดีแลนเอง ดีแลนบอกว่าเขาอยากให้แทดเดียสใช้เวลาทั้งชีวิตในคุกเพื่อคิดว่าทำไมจตุรอาชา "คนที่ห้า" คือดีแลน ต่อมาจตุรอาชาและแจ็คที่แกล้งตายในอุบัติเหตุทางรถยนต์ไปพบดีแลน ซึ่งเป็นคนที่ทำให้ทั้งสี่คนมาพบกัน ดีแลนต้อนรับพวกเขาเข้าสู่เนตรภาคี
ที่ปงเดซาร์ในปารีส อัลมาพบกับดีแลน ดีแลนบอกเธอว่าเขาเป็นลูกชายของไลโอเนล ชไรค์และวางแผนทั้งหมดเพื่อแก้แค้นให้พ่อ โดยจับแทดเดียสที่เปิดเผยกล ขโมยเงินจากธนาคารปารีสและเทสส์เลอร์ที่ไม่ยอมชดเชยเงินประกันชีวิตและขโมยเงินจากเอลค์ฮอร์นที่ผลิตตู้นิรภัยที่ไม่ได้มาตรฐาน อัลมาฟังเรื่องทั้งหมดและไม่จับกุมดีแลน ทั้งคู่ล็อกกุญแจที่ราวสะพาน ก่อนจะโยนลูกกุญแจลงในแม่น้ำแซน
การเปิดตัว
วันที่ 16 พฤศจิกายน พ.ศ. 2555 ตัวอย่างของภาพยนตร์เรื่องนี้ได้รับการเผยแพร่
รางวัล
อาชญากลปล้นโลก ได้รับรางวัลพีเพิลส์ช้อยส์อะวอร์ด (People's Choice Awards) สาขาภาพยนตร์ระทึกขวัญยอดเยี่ยม ประจำปี พ.ศ. 2557
ภาคต่อ
ในเดือนพฤศจิกายน พ.ศ. 2557 เฟซบุ๊กของนักแสดง มาร์ก รัฟฟาโล ได้เปิดเผยชื่อภาพยนตร์ภาคต่อคือ Now You See Me: The Second Act พร้อมทั้งเปิดเผยเรื่องย่อด้วย โดยจอน เอ็ม. ชู จะรับทำหน้าที่ผู้กำกับ มีกำหนดฉายวันที่ 10 มิถุนายน พ.ศ. 2559 ตัวอย่างภาพยนตร์แรกเผยแพร่ในวันที่ 18 พฤศจิกายน พ.ศ. 2558
คิวตี้
ความเป็นมาของกลุ่ม
คิวตี้ (Q'ty) กลุ่มศิลปินหญิง แนวฮิปฮอปผสมกลิ่นอายอาร์แอนด์บี สัญชาติไทย เปิดตัวด้วยอัลบั้มแรกชื่อว่า Q'ty (พ.ศ. 2549) ประกอบด้วย เอมิ - กันยารัตน์ เหรียญเจริญสุข สาวหมวย หุ่นดี มีความรับผิดชอบสูง และเป็นสมองของวง มิกกี้ - Micky Nowacki สาวลูกครึ่งหน้าฝรั่ง แต่งตัวเซ็กซี่ สั้นๆ แบบสีสันไม่ฉูดฉาด และเพิร์ส-สิริส ช่วยผสานเสียง ภายใต้สังกัดก้านคอคลับ ที่ดูแลการผลิตโดย โจอี้ บอย ต่อมาใน พ.ศ. 2550 เพิร์ส - สิริส คงจรูญ ได้ออกจากวง คิวตี้จึงได้ จิล - อรวรรยา วงไศล สาวผิวสีแทนหุ่นดี มาร่วมวงและออกอัลบั้ม ก้านคอคลับ 2 ภายใต้สังกัดก้านคอคลับ เช่นเดิม
รูปลักษณ์ของกลุ่ม
คิวตี้ มีสมาชิก ทั้งหมด 3 คน โดยใน พ.ศ. 2550 จิล อรวรรยา ได้เข้ามาผสานเสียงแทน เพิร์ส สิริส
การเลือกตั้งสมาชิกสภาแคว้นฝรั่งเศส ค.ศ. 2010
'''การเลือกตั้งสมาชิกสภาแคว้นฝรั่งเศส ค.ศ. 2010''' (Élections régionales françaises de 2010) จัดขึ้นเมื่อวันที่ 14 และ 21 มีนาคม ค.ศ. 2010 เป็นการเลือกตั้งหาสมาชิกสภาแคว้นทั้ง 26 แคว้นในแผ่นดินใหญ่และโพ้นทะเล
การเลือกตั้งสภาแคว้นในรอบแรกนั้น ฝ่ายขวาเสียงข้างมากในรัฐสภาได้รับเลือกไปเพียงร้อยละ 27 ซึ่งถือว่าเลวร้ายที่สุดภายใต้ระบอบการปกครองสมัยสาธารณรัฐที่ 5 ยิ่งไปกว่านั้นการงดออกสิทธิ์ใช้เสียงก็สูงเป็นประวัติการณ์ด้วยสถิติร้อยละ 53.64 รวมถึงผู้ไม่ประสงค์ลงคะแนนและบัตรเสียร้อยละ 3.7 และเป็นที่น่าสังเกตว่า พรรคโมแดมถึงจุดตกต่ำที่สุด (4.2%) ในขณะที่พรรคขวาจัดแอฟแอนก็ได้ก้าวผงาดขึ้นมาอีกครั้งหนึ่ง (11.42%) แม้ว่าจะต่ำกว่าการเลือกตั้งในปี 2004 ก็ตาม
ในการเลือกตั้งรอบสอง พรรคฝ่ายซ้ายก็ได้ฉลองความสำเร็จด้วยคะแนนกว่าร้อยละ 54.3 กวาดที่นั่งทั้ง 21 จาก 22 แคว้นบนแผ่นดินใหญ่ โดยพรรคอูแอ็มเปยังคงยึดฐานที่มั่นที่แคว้นอัลซาสไว้ได้ดังเดิม
รายชื่อกลุ่มดนตรีสัญชาติไทย
รายชื่อกลุ่มดนตรีและวงดนตรีสัญชาติไทย ชื่อในวงเล็บสำหรับกลุ่มที่ใช้ชื่อภาษาต่างประเทศ
แย็ลกาวา
แย็ลกาวา (Jelgava, ; Mitau, ) เป็นเมืองในประเทศลัตเวีย ตั้งอยู่ห่างจากกรุงรีกาไปทางทิศตะวันตกเฉียงใต้ราว 41 กิโลเมตร มีประชากร 55,336 คน ตั้งอยู่บนที่ราบอุดมสมบูรณ์ อยู่เหนือระดับน้ำทะเลปานกลาง 3.5 เมตร บนฝั่งแม่น้ำลีเยลูเป ผลิตผ้าลินิน น้ำตาลและผลิตภัณฑ์อาหารต่าง ๆ
เมืองนี้ก่อตั้งเมื่อ ค.ศ. 1265–1266 โดยกลุ่มอัศวินทิวทอนิก ตกอยู่ใต้การปกครองของรัสเซียใน ค.ศ. 1795 เป็นที่ตั้งกองกำลังของพรรคบอลเชวิกในเดือนตุลาคม ค.ศ. 1919 แต่กองทหารของลัตเวียและลิทัวเนียขับออกจากเมือง ในระหว่าง ค.ศ. 1941–1944 ช่วงสงครามโลกครั้งที่สอง กองทัพเยอรมันเข้ายึดครองเมืองนี้
ชื่อ
ก่อน ค.ศ. 1917 เมืองนี้มีชื่ออย่างเป็นทางการว่า มีเทา (Mitau) เชื่อว่าคำว่า "แย็ลกาวา" มีที่มาจากศัพท์ภาษาลิโวเนียว่า jālgab แปลว่า "เมืองบนแม่น้ำ" ต้นกำเนิดชื่อเมือง Mitau ในภาษาเยอรมัน ยังไม่เป็นที่กระจ่าง แต่มีผู้เสนอว่ามาจากศัพท์ภาษาลัตเวียว่า mīt หรือ mainīt หมายถึง "แลกเปลี่ยน" หรือ "ค้า" จึงมีความหมายว่า "สถานที่ทำการค้า"
เมืองพี่น้อง
แย็ลกาวาเป็นเมืองพี่น้องในเมืองดังนี้:
ชไวน์ฟวร์ท
ชไวน์ฟวร์ท (Schweinfurt) เป็นเมืองในรัฐบาวาเรียของประเทศเยอรมนี ตั้งอยู่ชายฝั่งทางขวาของแม่น้ำไมน์ เมืองแห่งนี้เคยมีสถานะเป็นเสรีนครของจักรวรรดิโรมันอันศักดิ์สิทธิ์จนถึง ค.ศ. 1802 และจึงกลายเป็นเมืองในปกครองของบาวาเรีย
เมืองชไวน์ฟวร์ทเป็นแหล่งผลิตตลับลูกปืนที่สำคัญในยุคนาซีเยอรมนี เป็นอะไหล่ที่ใช้ในการผลิตรถถังและเครื่องบิน จึงตกเป็นเป้าหมายการทิ้งระเบิดทางอากาศในช่วงสงครามโลกครั้งที่สอง โดยมีการทิ้งระเบิดกว่า 22 เที่ยว เขตที่อยู่อาศัยและเขตอุตสาหกรรมส่วนใหญ่ในเมืองจึงถูกทำลายไปในช่วงสงคราม
หลังสงครามสิ้นสุดก็มีการฟื้นฟูโรงงานอุตสาหกรรมในเมืองแต่กลับเดินสายการผลิตได้ไม่มาก โดยเยอรมนีจำเป็นต้องหันไปนำเข้าตลับลูกปืนจากสวีเดนแทน จนกระทั่งเมื่อรัฐบาลเยอรมนีได้มีนโยบายกระจายการกระจุกตัวทางอุตสาหกรรม ก็สามารถพลิกฟื้นอุตสาหกรรมในชไวน์ฟวร์ทกลับมาได้กว่าร้อยละ 85 ของช่วงก่อนการทิ้งระเบิด หลังสงครามเมืองแห่งนี้ก็กลายเป็นที่ตั้งฐานทัพของสหรัฐอเมริกา สหรัฐอเมริกาได้ถอนกำลังทหารออกจากเมืองแห่งนี้ใน ค.ศ. 2014
ปัจจุบันเมืองแห่งนี้ขึ้นชื่อเรื่องอุตสาหกรรมการผลิตตลับลูกปืนและการผลิตจักรยาน เมืองแห่งนี้มีรายได้ต่อหัว 78,382 ยูโรต่อปี ถือเป็นเมืองที่มีรายได้ต่อหัวสูงที่สุดเป็นอันดับสามในประเทศ รองจากว็อลฟส์บูร์กและฟรังค์ฟวร์ทอัมไมน์
ลิงจมูกเชิดพม่า
ลิงจมูกเชิดพม่า หรือ ค่างจมูกเชิดพม่า (Myanmar Snub-nosed Monkey; Rhinopithecus strykeri) เป็นลิงจำพวกค่างในวงศ์ลิงโลกเก่า ที่พบทางตอนเหนือของประเทศพม่า บริเวณรัฐกะชีน รอยต่อกับประเทศจีน เป็นลิงชนิดที่ 5 ในสกุลลิงจมูกเชิด (Rhinopithecus) โดยชนิดอื่น ๆ พบในจีน และเวียดนาม ลักษณะเด่น คือ มีจมูกสั้นมาก ดูคล้ายช่องกลวงเปิดสู่ช่องปาก ขนบริเวณใบหู วงหน้า และวงก้นมีสีขาว ขณะที่ขนลำตัวมีสีดำ ยังไม่มีภาพของลิงชนิดนี้ขณะมีชีวิต คาดว่าประชากรของลิงชนิดนี้มีไม่เกิน 350 ตัว มีสายสัมพันธ์ทางวิวัฒนาการใกล้เคียงกับ ลิงจมูกสั้นพันธุ์ยูนนาน (R. bieti) มากที่สุด เชื่อว่าทั้ง 2 ชนิดแยกจากกันเพราะมี แม่น้ำโขง และแม่น้ำสาละวินกั้น บริเวณแหล่งมรดกโลกเขตสามแม่น้ำไหลเคียง ในมณฑลยูนนาน
ลิงชนิดนี้มีชื่อในภาษาถิ่นว่า mey nwoah (ลิงที่มีหัวหันขึ้น) ฝนมักจะทำให้มันจามเนื่องจากกล้ามเนื้อจมูกสั้น ๆ รอบรูจมูกของมัน คนในท้องถิ่นระบุว่ามันนั่งโดยห้อยหัวลงตรง ๆ และซ่อนใบหน้าไว้ระหว่างหัวเข่าระหว่างเกิดฝนตก
การระบุทางวิทยาศาสตร์
ลิงจมูกเชิดพม่าได้รับความสนใจจากทีมนักวิทยาศาสตร์ของ "โครงการอนุรักษ์วานรพม่า" (Myanmar Primate Conservation Program) ซึ่งกำลังวิจัยสถานะของชะนีฮูล็อกในช่วงต้นปี พ.ศ. 2553 ทีมดังกล่าว นำโดยนักวานรวิทยาชาวสวิส โธมัส ไกส์สมัน และเงว ลวิน จากสมาคมความหลากหลายทางชีวภาพและการอนุรักษ์ธรรมชาติพม่า โดยได้รับการสนับสนุนจากองค์การอนุรักษ์พืชและสัตว์ระหว่างประเทศ (FFI) และมูลนิธิทรัพยากรบุคคลและการอนุรักษ์ สปีชีส์ได้รับการตั้งชื่อทวินามว่า Rhinopithecus strykeri เพื่อเป็นเกียรติแก่ จอน สไตรเกอร์ ประธานและผู้ก่อตั้งมูลนิธิอาร์คัส ซึ่งได้ให้การสนับสนุนโครงการดังกล่าว
กริสตินา เฟร์นันเดซ เด กีร์ชเนร์
กริสตินา เอลิซาเบต เฟร์นันเดซ เด กีร์ชเนร์ (Cristina Elisabet Fernández de Kirchner; 19 กุมภาพันธ์ พ.ศ. 2496–) คืออดีตประธานาธิบดีของประเทศอาร์เจนตินา และภริยาอดีตประธานาธิบดีเนสตอร์ กีร์ชเนร์ เธอจบการศึกษานิติศาสตร์จากมหาวิทยาลัยแห่งชาติลาปลาตา และพบกับสามีของเธอที่นั่น เธอเป็นประธานาธิบดีหญิงคนแรกที่มาจากการเลือกตั้ง และเป็นประธานาธิบดีหญิงคนที่สองที่ได้รับตำแหน่ง
ปู้ตู้เกิน
ปู้ตู้เกิน (เสียชีวิต ค.ศ. 233; ) เป็นผู้นำชนเผ่าเซียนเปย์ในช่วงปลายราชวงศ์ฮั่นตะวันออกและยุคสามก๊กของจีน ปู้ตูเกินดำรงตนเป็นอิสระโดยให้คำมั่นว่าจะซื่อสัตย์ต่อรัฐวุยก๊กในยุคสามก๊ก และส่งบรรณาการให้โจผีจักรพรรดิวุยก๊กองค์แรก ในรัชสมัยของโจยอย จักรพรรดิวุยก๊กองค์ที่สอง ปู้ตู้เกินพยายามที่จะสร้างพันธมิตรกับห่อปี (เคอปี่เหนิง) หัวหน้าเผ่าเซียนเปย์อีกคนหนึ่งและเริ่มกบฏต่อต้านการปกครองของวุยก๊ก แต่กบฏถูกปราบราบคาบ และปู้ตู้เกินถูกห่อปีสังหาร
แมตทิว ลิลลาร์ด
แมตทิว ลิล ลิลลาร์ด (Matthew Lyn Lillard, เกิด 24 มกราคม ค.ศ. 1970 ) เป็นนักแสดงชาวอเมริกัน เกิดในครอบครัวนักแสดง บิดาคือเฮนรี ฟอนดา และมีพี่สาวคือเจน ฟอนดา
อ้างอิง
1970
วีนัส บัตเตอร์ฟลาย
วีนัส บัตเตอร์ฟลาย (Venus Butterfly) กลุ่มศิลปินหญิงล้วนซึ่งประกอบด้วยสมาชิก 5 คน คือ โหน่ง, เหน่ง, เคธี่, ตาล และอ๋อม Venus Butterfly คือชื่อวงดนตรีหญิงล้วนที่เล่นเพลงร็อก มีจุดกำเนิดเมื่อแปดปีก่อน เมื่อ 'โหน่ง – พิมพ์ลักษณ์ กมลเพชร' ได้รับเชิญให้ขึ้นไปร้องเพลงในงานการกุศลที่มหาวิทยาลัยซึ่งเธอศึกษาอยู่จัดขึ้น ด้วยความรู้สึกที่ไม่อยากขึ้นไปครวญเพลงคลอดนตรีตามลำพัง เธอจึงเอ่ยปากชวน 'เคที่ – คทรีนา กลอส' เพื่อนสนิทให้ขึ้นไปแจมด้วยกัน และความรู้สึกสนุกก็ลากไกลไปถึงระดับที่ต้องการจะฟอร์มวงดนตรีหญิงล้วนขึ้นไปแสดงบนเวทีเลยทีเดียว
อารามอาจี
ตามธรรมเนียมพื้นถิ่น หมู่พุทธารามนี้สร้างขึ้นโดยคุรุนักแปล Rinchen Zangpo ในปี 958 ถึง 1055 กระนั้น จารึกในสิ่งปลูกสร้างต่าง ๆ ระบุว่าสร้างขึ้นโดยขุนนางชาวทิเบต นามว่า Kal-dan Shes-rab ในศตวรรษที่ 11 ดูคัง (Dukhang) หรือโถงรวมตัว และตัววัดหลัก (gTsug-lag-khang) ที่มีความสูงสามชั้นและมีชื่อเรียกว่า Sumtseg (gSum-brtsegs, แปลตรงตัวว่า 'สูงสามชั้น') ล้วนสร้างขึ้นด้วยงานศิลป์แบบกัศมีร์ ส่วนวิหารหลังที่สามเรียกว่าวิหารพระมัญชุศรี ('Jam-dpal lHa-khang) นอกจากนี้ในพื้นที่หมู่พทุธารามยังประกอบด้วยสถูปจำนวนหนึ่ง
งานจิตรกรรมฝาพนังของอารามสะท้อนให้เห็นถึงรายละเอียดเชิงศิลปะและเชิงศาสนาของทั้งกษัตริย์ฮินดูและพุทธในพื้นที่กัศมีร์และหิมาจัลประเทศในเวลานั้น งานิจตรกรรมเหล่านี้เป็นหนึ่งในจิตรกรรมที่เก่าแก่ที่สุดในลาดักที่ยังเหลือถึงปัจจุบัน นอกจากนี้ภายในยังมีพุทธประติมาขนาดใหญ่และงานแกะสลักไม้ที่วิจิตรตระการตาที่เทียบเท่าได้กับศิลปะยุโรปแบบบาโรก หนึ่งในจิตรกรรมฝาผนังที่โดดเด่นคือฉากกินดื่มของกษัตริย์ที่โถงดูคัง (Royal drinking scene in the Dukhang) อายุราวปี 1200 ซึ่งแสดงภาพกษัตริย์สวมเครื่องประดับศีรษะกะบะอ์ในรูปแบบเติร์ก-เปอร์เซีย ซึ่งคล้ายกันกับที่พบที่อารามมังคยูซึ่งอยู่ในพื้นที่เดียวกัน ศิลปินเลื่องชื่อของอินเดีย ศากติ ไมระ เคยบรรยายความงดงามของอารามนี้ไว้อย่างมีชีวิตชีวาในงานเชียนของเขา
ยอดผู้กล้า Helck
ยอดผู้กล้า Helck  เป็นซีรีส์มังงะญี่ปุ่น แต่งเรื่องและวาดภาพโดยนานากิ นานาโอะ เผยแพร่ในเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่เดือนพฤษภาคม พ.ศ. 2557 ถึง ธันวาคม พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่ม มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอแซตเทอไลต์ ออกอากาศตั้งแต่เดือนกรกฎาคม พ.ศ. 2566
มังงะ
ยอดผู้กล้า Helck แต่งเรื่องและวาดภาพโดยนานากิ นานาโอะ เผยแพร่ในเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่วันที่ 5 พฤษภาคม พ.ศ. 2557 ถึงวันนที่ 18 ธันวาคม พ.ศ. 2560 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่มตั้งแต่เดือนสิงหาคม พ.ศ. 2557 ถึงพฤษภาคม พ.ศ. 2561 ในเดือนเมษายน พ.ศ. 2565 สำนักพิมพ์โชงากูกังเริ่มตีพิมพ์หนังสือมังงะแบบใหม่ มีหน้าสีจากการเผยแพร่ในต้นฉบับและมีหน้าปกใหม่ มังงะมีลิขสิทธิ์ในประเทศไทยโดยสำนักพิมพ์เดกซ์เพรส
มังงะภาคแยกชื่อเรื่องว่า Piwi: Fushigi na Ikimono เผยแพร่ในมังงะวันตั้งแต่วันที่ 16 กรกฎาคมถึง 8 ตุลาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) เล่มเดียวจบในวันที่ 12 พฤศจิกายนของปีเดียวกัน
มังงะภาคพรีเควลชื่อเรื่องว่า บันทึกสงครามดาบวิเศษ เวิร์นดิโอ เผยแพร่ในเว็บไซต์อูระซันเดย์และแอปพลิเคชันมังงะวัน ตั้งแต่วันที่ 31 ตุลาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 เมื่อเดือนกุมภาพันธ์ พ.ศ. 2565 สำนักพิมพ์ฟีนิกซ์ประกาศลิขสิทธิ์เผยแพร่ในประเทศไทยเมื่อวันที่ 17 ธันวาคม พ.ศ. 2565
อนิเมะ
นานากิ นานาโอะ ประกาศการสร้างอนิเมะดัดแปลงในวันที่ 14 กุมภาพันธ์ พ.ศ. 2565 ภายหลังได้มีการเผยว่าจะเป็นซีรีส์โทรทัศน์ ผลิตโดย Satelight และกำกับโดย ทัตซึโอะ ซาโต้ โดยเขียนบทโดย โทชิโซ เนโมโตะ และ มิตสึตากะ ฮิโรตะ ออกแบบตัวละครโดย Yoshinori Deno และแต่งเพลงโดย โยชิฮิสะ ฮิระโนะ ซีรีส์นี้ออกอากาศตอนแรกทางช่องรายการ AnicU ของ NTV และเครือข่ายอื่นๆ ใน วัน ที่ 12 กรกฎาคม 2023 และจะออกอากาศต่อเนื่อง 2 คอร์ส ในส่วนแรก เพลงเปิดคือ "It's My Soul" โดย ฮิโรกิ นานามิ ในขณะที่เพลงปิดคือ "Statice"(スターチス)โดย ซาจิ Sentai Filmworks ได้ลิขสิทธิ์ซีรีส์นี้และจะสตรีมบน Hidive
อุทยานแห่งชาติภูผายล
อุทยานแห่งชาติภูผายล หรือชื่อเดิม อุทยานแห่งชาติห้วยหวด เป็นอุทยานแห่งชาติที่ครอบคลุมพื้นที่จังหวัดสกลนคร, นครพนม, มุกดาหารในประเทศไทย ได้รับการจัดตั้งเป็นอุทยานแห่งชาติเมื่อวันที่ 28 กรกฎาคม พ.ศ. 2531 และเปลี่ยนมาเป็นชื่อปัจจุบันเมื่อวันที่ 22 มกราคม พ.ศ. 2544 ที่ทำการของอุทยานตั้งอยู่ที่บ้านห้วยหวด ตำบลจันทร์เพ็ญ อำเภอเต่างอย จังหวัดสกลนคร
ประเทศโบลิเวียในโอลิมปิกฤดูหนาว 2018
ประเทศโบลิเวีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกโบลิเวียเป็นตัวแทนประเทศโบลิเวียในการส่งนักกีฬาเข้าร่วมแข่งขันทั้งหมดจำนวน 2 คน ใน 2 ชนิดกีฬา
อุทยานแห่งชาติภูผายล
ภูผายลตั้งอยู่ที่ระดับความสูง 300-600 เมตรเหนือระดับน้ำทะเล สภาพภูมิประเทศประกอบไปด้วยที่ราบหลังเต่า ซึ่งล้อมรอบด้วยภูเขาสูง และลำธารอีกหลายสาย สภาพป่าเป็นป่าเบญจพรรณและป่าดิบแล้ง เหมาะแก่การดูสัตว์ป่า
ประเทศโบลิเวียในโอลิมปิกฤดูหนาว 2018
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
อุทยานแห่งชาติภูผายล
ลักษณะภูมิอากาศ
สภาพอากาศแบ่งออกเป็น 3 ฤดูกาลคือ
พืชพรรณและสัตว์ป่า
สภาพป่าประกอบด้วยป่าเบญจพรรณ ป่าเต็งรัง และป่าดิบแล้ง มีพันธุ์ไม้ได้แก่ ตะเคียน มะค่าโมง ตะแบก เต็ง รัง แดง เหียง พลวง กะบก ประดู่ พะยูง ไผ่ และหวายชนิดต่างๆ เป็นต้น ส่วนสัตว์ป่าจะประกอบไปด้วย เก้ง กวางป่า หมูป่า หมาใน นกชนิดต่างๆ เป็นต้น
อะบาคัน
อะบาคัน (Abakan; Абака́н; Khakas: Ағбан or Абахан) เป็นเมืองหลวงของสาธารณรัฐคาคัสเซีย ประเทศรัสเซีย ตั้งอยู่บริเวณจุดบรรจบกันของแม่น้ำเยนิเซและแม่น้ำอะบาคัน มีประชากร 165,214 คนจากสำมะโนปี ค.ศ. 2010 —เพิ่มขึ้นเล็กน้อยจาก 165,197 คน ที่บันทึกไว้ระหว่างสำมะโนปี ค.ศ. 2002 และเพิ่มขึ้นอีกจาก 154,092 คน จากสำมะโนปี ค.ศ. 1989
การทหาร
กองพลจู่โจมทางอากาศที่ 100 ของกองกำลังทางอากาศของรัสเซีย ตั้งอยู่ในเมืองจนกระทั่งประมาณปี ค.ศ. 1996
แมคโอเอส
แมคโอเอส (macOS) ก่อนหน้าเรียกว่า แมคโอเอสเท็น (Mac OS X) ถึงปี 2554 และ โอเอสเทน (OS X) ถึงปี 2559 เป็นระบบปฏิบัติการรุ่นล่าสุดในตระกูลแมคโอเอสสำหรับเครื่องคอมพิวเตอร์แมคอินทอช วางจำหน่ายครั้งแรกเมื่อปี ค.ศ. 2001 ประกอบด้วย 2 ส่วนหลัก คือ แกนกลาง ดาร์วิน (Darwin) ซึ่งเป็นสภาพแวดล้อมการทำงานแบบยูนิกซ์ที่เป็นโอเพนซอร์ส และส่วนติดต่อผู้ใช้แบบ อควา (Aqua) ซึ่งเป็นลิขสิทธิ์ของบริษัทแอปเปิล
แอปเปิลยังได้สร้างแมคโอเอสรุ่นปรับปรุง เพื่อนำไปใช้ในอุปกรณ์ของแอปเปิล 4 ตัวได้แก่ แอปเปิล ทีวี ไอโฟน ไอพอดทัช และไอแพด โดยที่ไอโฟน และ ไอพอดทัชนั้นจะใช้รุ่นของแมคโอเอสที่เรียกว่า iOS ซึ่งระบบปฏิบัติการที่แก้ไขนี้จะมีแต่สิ่งที่จำเป็นเท่านั้น ไดรเวอร์และส่วนประกอบอื่นที่ไม่จำเป็นจะถูกนำออกไป
ชื่อเรียก
ครั้งก่อนในช่วงใช้ชื่อ OS X นั้น โดยตัวอักษร "X" หมายถึงเลขสิบในระบบโรมัน และอ่านออกเสียงว่า "เท็น" (Ten, แปลว่า "สิบ" ในภาษาอังกฤษ) แสดงถึงรุ่นที่ต่อมาจากแมคโอเอสตัวก่อนหน้าคือ แมคโอเอส 9 นอกจากนี้ตัวอักษร X ยังแสดงถึงความเป็นยูนิกซ์ (UNIX) ในตัวระบบปฏิบัติการด้วย
แอปเปิลเองได้มีวิธีการเรียกชื่อแมคโอเอสเท็นถึงสามวิธี สังเกตว่ารหัสในการพัฒนานั้นจะเป็นชื่อสัตว์ในตระกูลเสือ มาจนถึง OS X 10.8 "Mountain Lion"
แต่ในตั้งแต่ปี 2556 เป็นต้นมา OS X จึงได้ใช้ชื่อเรียกจากตระกูลเสือนั้น มาเป็นสถานที่ท่องเที่ยวที่ รัฐแคลิฟอร์เนีย โดยเริ่มจาก OS X Mavericks ก่อน แล้วใช้แบบนั้นมาจนถึง OS X El Capitan
ต่อจากนั้น ในงาน WWDC 2016 ทางบริษัทแอปเปิลได้ทำการเปลี่ยนชื่อจาก OS X เป็น macOS ให้สอดคล้องกับ iOS, tvOS , watchOS และสามารถเรียกได้ง่ายขึ้น ซับซ้อนน้อยลง แต่ยังคงใช้โค๊ดเนมในสถานที่ท่องเที่ยวที่ รัฐแคลิฟอร์เนีย อยู่เช่นเคยโดยเริ่มต้นที่ macOS Sierra
Mac OS X Public Beta (Kodiak)
เปิดตัวต่อสาธารณชนเมื่อวันที่ 13 กันยายน 2000 ในราคา $ 29.95 เพื่อที่จะรับฟังความเห็นจากผู้ใช้ เป็นการเปิดตัวอินเตอร์เฟซ Aqua ต่อสาธารณะเป็นครั้งแรก และแอปเปิ้ลได้ทำการเปลี่ยนแปลง UI หลายอย่างจากความคิดเห็นของลูกค้าที่ตอบกลับมา Mac OS X Public Beta หมดอายุและหยุดการทำงานในฤดูใบไม้ผลิ 2001
Mac OS X 10.0 (Cheetah)
เนื้อหาหลักดูที่ : Mac OS X 10.0
วางจำหน่าย 24 มีนาคม พ.ศ. 2544 ได้รับคำชมในเรื่องความเสถียรและความสามารถ แต่มีปัญหาในด้านความเร็วในการทำงาน ราคาจำหน่าย 129 ดอลลาร์
Mac OS X 10.1 (Puma)
เนื้อหาหลักดูที่ : แมคโอเอสเท็น พูม่า
Mac OS X 10.2 (Jaguar)
เนื้อหาหลักดูที่ : Mac OS X 10.2
Mac OS X 10.3 (Panther)
วางจำหน่าย 24 ตุลาคม พ.ศ. 2546 พัฒนาความสามารถด้านอื่นเพิ่มขึ้น แต่หยุดสนับสนุนสถาปัตยกรรมแบบ G3 แล้ว ความสามารถเด่นมีดังนี้
Mac OS X 10.4 (Tiger)
กำหนดวางจำหน่าย 29 เมษายน พ.ศ. 2548 ความสามารถเด่นมีดังนี้
Mac OS X 10.5 (Leopard)
เนื้อหาหลักดูที่ : แมคโอเอสเท็น ลีโอพาร์ด
แมคโอเอสเทน เลเพิร์ด (มักเรียกผิดเป็น ลีโอพาร์ด) วางจำหน่ายในวันที่ 26 ตุลาคม พ.ศ. 2550 มีความสามารถเด่นที่ประกาศแล้วดังนี้ นอกจากนี้ยังมีการปรับปรุงแอปพลิเคชันที่มีอยู่เดิมอีกด้วย
Mac OS X 10.6 (Snow Leopard)
แมคโอเอส สโนว์ เลเพิร์ด ได้วางจำหน่ายเมื่อวันที่ 2 กันยายน พ.ศ. 2552 โดยหยุดการสนับสนุนสถาปัตยกรรม PowerPC และมีความสามารถพิเศษเพิ่มเติมดังนี้
Mac OS X 10.7 (Lion)
แมคโอเอส เท็น ไลออน ราคาจำหน่าย 29.99 ดอลลาร์สหรัฐ และแจกจ่ายไม่คิดเงินสำหรับผู้ซื้อรุ่น 10.6 ในวันที่ 21 กรกฎาคม 2554 หรือหลังจากนั้น ซึ่งไม่ได้รับ แมคโอเอส เท็น รุ่น 10.7
OS X 10.8 (Mountain Lion)
โอเอสเท็น เมาท์เท่น ไลอออน ราคาจำหน่าย 19.99 ดอลลาร์สหรัฐ และแจกจ่ายให้ผู้ซื้อแมคตั้งแต่วันที่ 11 มิถุนายน 2555 หรือหลังจากนั้นที่ไม่ได้รับแมคโอเอสเท็น 10.8
OS X 10.9 (Mavericks)
โอเอสเท็น 10.9 มาเวอริก แจกฟรีสำหรับผู้ใช้แมคที่ใช้ Mac OS X 10.6 Snow Leopard ขึ้นไป
OS X 10.10 (Yosemite)
โอเอสเท็น 10.10 โยซิมิตี้ แจกฟรีสำหรับผู้ใช้แมคที่ใช้ Mac OS X 10.6 Snow Leopard ขึ้นไป